钦定古今图书集成/明伦汇编/氏族典/第140卷 > 《唐书》 > 《宰相世系表》
## 钦定古今图书集成/明伦汇编/氏族典/第140卷 > 《唐书》 > 《宰相世系表》

元氏出自拓拔氏。黄帝生昌意，昌意少子悃居北土，
世为鲜卑君长。平文皇帝郁律二子：什翼犍、乌孤。什
翼犍，昭成皇帝也。始号代王，至道武皇帝，改号魏，至
孝文帝，更为元氏。

什翼犍七子：一曰实君，二曰翰，三曰阏婆，四曰寿鸠，
五曰纥根，六曰力真，七曰窟咄。实君生道武皇帝珪，
珪生明元皇帝嗣，嗣生太武皇帝焘，焘生景穆皇帝
晃。景穆诸子，唯濬、新成、子推、天锡、云祯、胡儿休八房
子孙闻于唐。濬，文成皇帝也。文成诸子唯弘、长乐二
房子孙闻于唐。弘，献文皇帝也。献文诸子，唯宏、干羽、
勰四房子孙闻于唐。宏，孝文帝也。七子：恂、恪、怀、愉、怿、
悦。恪，宣武皇帝也。怀，广平文穆王生广平文懿王悌，
悌生侍中、骠骑大将军、广平王赞，赞生谦什。《翼犍》第
六子力真，力真二子：意烈、意劲。意劲，彭城公五世孙
敷州刺史祯。祯二子：岩、成。